  Виталий Пронин 26-тӥ мартэ Москваысь Гнесинъёслэн крезьгуръя академиязы ортчиз крезь выллем шудон инструментъёслы но арганлы сӥзем конкурс. Отысь трос вормонъёсын бертӥзы Воткинскысь но Вавожысь крезьчиос. Вавожысь крезьгуръя нылпи школаысь Р. Вичужанина, А. Лукоянова, М. Садовникова но Д. Зайцева крезьчиослы та выллем конкурсэ вуылыны нырысьсэ удалтӥз.Конкурсэ вуылӥзы Россиысь ог 16 улосъёсысь но Китайысь гуслиен но арганэн шудӥсьёс. Москваын быгатонлыксэс возьматӥзы Воткинскысь Чайковский нимо крезьгуръя колледжысь студентъёслэн «Сайкан» но дышетӥсьёслэн «Мадэй» ансамбльёссы но. Дышетӥсь Сергей Трофимов  ужрадэ вуылэмзы сярысь вера:- Студентъёсмес пӧртэм вожвылъяськонъёсы поттаны тыршиськом. Гнесинъёслэн академиязы 2 пол вуылӥмы ни. Адӟиськом, быгатонлыкмы будэ. Крезьгур дуннеысь бадӟым профессионалъёс студентъёсмылэсь шудэмзэс вылӥ дунъяло. Туж шумпотӥськом, та вожвылъяськонын дышетскисьмы Мария Кузьмина Россиысь 20 пала конкурсантъёс пӧлын 2-тӥ утӥз. «Сайкан» ансамбль гран-при басьтӥз, нош дышетӥсьёслэн «Мадэй» коллективзы 1-тӥ степенё лауреат луиз. Конкурсын крезьёсын быдэстӥм Г. Матвеевлэсь, Й. Гайднлэсь, П. Чайковскийлэсь произведениоссэс.  Та выллем вожвылъяськонъёслы луыса  студентъёсмы дышетсконзэс азинтыны быгато  Россиысь консерваториосын. оскваын быгатонлыксэс возьматӥзы Воткинскысь Чайковский нимо крезьгуръя колледжысь студентъёслэн «Сайкан» ансамбль но.Вавожысь крезьгуръя нылпи школаысь Р. Вичужанина, А. Лукоянова, М. Садовникова но Д. Зайцева крезьчиослы та выллем конкурсэ вуылыны нырысьсэ удалтӥз.- Нылпиосын туж сюлмаським сыӵе бадӟым профессионалъёс радын быгатонлыкмес возьматон азьын, - вера дышетӥсь Лия Корнева. - Пиналъёсмы Удмуртилэсь палэнэ ӧз поталэ на вал. Но мыноно кариськись, дышетском, мукетъёсызлэсь быгатонлыксэс адӟом шуыса. Ӧм но малпалэ, пиналъёсмы лауреатъёс луозы шуыса.  Конкурсын быдэстӥм Г. Корепанов-Камскийлэсь, В. Корепановлэсь, С. Кунгуровлэсь произведениоссэс, удмурт калык кырӟанъёсты. Гостиницаын артэ улӥм Удмуртилэн Тӧроеныз Александр Соловьевен. Со милемлы конкурс азьын азинсконъёс сӥзиз. Солэн кылъёсыз милесьтым мылкыдмес эшшо но бурдъязы. Бадӟым тау Россилэн Президентэз бордын Удмуртилэн Тӧроезлэн ялан ужась представительствоезлы, со юрттӥськиз милемлы та вожвылъяськонэ вуылыны.Ангелина Снигирёва Туспуктэм: pp-udmurt.ru    